CELEX: 32016R0057
Language: hu
Date: 2016-01-19 00:00:00
Title: A Bizottság (EU) 2016/57 végrehajtási rendelete (2016. január 19.) a 798/2008/EK rendelet I. mellékletének a baromfi és baromfitermékek Unióba történő behozatala vagy Unió területén való átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzés tekintetében az erősen patogén vírustörzsek okozta madárinfluenza Minnesota államban való megjelenése nyomán szükségessé vált módosításáról (EGT-vonatkozású szöveg)

20.1.2016   
            
            
               HU
            
            
               Az Európai Unió Hivatalos Lapja
            
            
               L 13/49
            
         A BIZOTTSÁG (EU) 2016/57 VÉGREHAJTÁSI RENDELETE
   (2016. január 19.)
   a 798/2008/EK rendelet I. mellékletének a baromfi és baromfitermékek Unióba történő behozatala vagy Unió területén való átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzés tekintetében az erősen patogén vírustörzsek okozta madárinfluenza Minnesota államban való megjelenése nyomán szükségessé vált módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
   tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére és 25. cikke (2) bekezdésére,
   mivel:
   
               (1)
            
            
               A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állat-egészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.
            
         
               (2)
            
            
               A 798/2008/EK rendelet megállapítja továbbá, hogy milyen feltételek mellett tekinthetők erősen patogén vírustörzsek okozta madárinfluenzától (HPAI) mentesnek a harmadik országok, területek, övezetek, illetve területi egységek.
            
         
               (3)
            
            
               Az Egyesült Államok a 798/2008/EK rendelet I. mellékletének 1. részében olyan harmadik országként van feltüntetve, amelynek csupán egyes területeiről engedélyezett – az erősen patogén vírustörzsek okozta madárinfluenza jelenlétének függvényében – a rendelet hatálya alá tartozó áruknak az Unióba történő behozatala és az Unió területén való átszállítása. A területekre bontást az (EU) 2015/243 (4), az (EU) 2015/342 (5), az (EU) 2015/526 (6), az (EU) 2015/796 (7), az (EU) 2015/1153 (8), az (EU) 2015/1220 (9), az (EU) 2015/1363 (10) és az (EU) 2015/1884 végrehajtási rendelettel (11) módosított 798/2008/EK rendelet ismerte el az erősen patogén vírustörzsek okozta madárinfluenzának a szóban forgó harmadik országban való megjelenését követően.
            
         
               (4)
            
            
               Az Unió és az Egyesült Államok között megállapodás (12) (a továbbiakban: megállapodás) jött létre, amely a területekre bontó intézkedések azonnali kölcsönös elismeréséről rendelkezik arra az esetre, ha az Unió vagy az Egyesült Államok területén betegség törne ki.
            
         
               (5)
            
            
               Az erősen patogén vírustörzsek okozta madárinfluenza megfékezésére és terjedésének megállítására az Egyesült Államok a betegség minden egyes kitörését követően elrendelte az érintett állományok felszámolását. Az Egyesült Államok állat-egészségügyi hatóságai felfüggesztették állat-egészségügyi bizonyítvány kiállítását olyan árukat tartalmazó szállítmányokra, amelyeket az érintett államok teljes területéről vagy azoknak állat-egészségügyi korlátozás alá vont és az Unió területre bontó intézkedéseinek hatálya alá eső részeiről kívánnak az Unióba exportálni.
            
         
               (6)
            
            
               2015. június közepe óta nem észlelték, hogy az erősen patogén vírustörzsek okozta madárinfluenza újból megjelent volna az Egyesült Államokban. Az Egyesült Államok területének egésze vonatkozásában – Minnesota állam kivételével – jelenleg nincsenek korlátozások elrendelve a 798/2008/EK rendelet I. melléklete 1. részében foglalt táblázat 4. oszlopában említett áruk Unióba történő behozatala tekintetében. Minnesotában utoljára 2015. június 5-én észlelték az erősen patogén vírustörzsek okozta madárinfluenza baromfitartó gazdaságban való kitörését. 2015. november 24-én az Egyesült Államok aktualizált információkat nyújtott be a Bizottságnak a Minnesota állambeli epidemiológiai helyzetről, valamint az erősen patogén vírustörzsek okozta madárinfluenza terjedésének megakadályozása érdekében hozott intézkedésekről, ideértve a fertőzött baromfiállományok felszámolását, valamint azon baromfitartó gazdaságok baromfiállományának felszámolását, amelyek a betegség terjedése szempontjából kockázatosnak tekintendők.
            
         
               (7)
            
            
               Az Egyesült Államok emellett beszámolt arról, hogy Minnesota államban a baromfitartó gazdaságokban a baromfiállomány felszámolását követően elvégezték a tisztítási és a fertőtlenítési intézkedéseket. Emellett azt is közölte, hogy 2015. szeptember 10-én kedvező eredménnyel befejeződött a madárinfluenza előírt megfigyelése, amelyre a Minnesota államban az erősen patogén vírustörzsek okozta madárinfluenza legutóbbi kitörését követően a baromfiállomány felszámolása utáni három hónapos időszakban került sor.
            
         
               (8)
            
            
               A Bizottság értékelte az Egyesült Államok által benyújtott információkat. Az értékelés és a megállapodásban foglalt kötelezettségvállalások alapján helyénvaló a Minnesota államból származó, fent említett áruk Unióba való behozatalára vonatkozó korlátozásokat megszüntetni, és célszerű feltüntetni azt az időpontot, amelytől kezdődően az érintett állam az erősen patogén vírustörzsek okozta madárinfluenzától mentesnek tekinthető, és a Minnesota államból származó áruk Unióba irányuló behozatala újra engedélyezhető.
            
         
               (9)
            
            
               A 798/2008/EK rendelet I. mellékletének 1. részében található, az Egyesült Államokra vonatkozó bejegyzést ezért Minnesota jelenlegi járványügyi helyzetére figyelemmel módosítani kell. A 798/2008/EK rendelet I. mellékletét ezért ennek megfelelően módosítani kell.
            
         
               (10)
            
            
               Az ebben a rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 798/2008/EK rendelet I. mellékletének 1. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 18., 2003.1.23., 11. o.
   
   
      (2)  HL L 343., 2009.12.22., 74. o.
   
   
      (3)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (4)  A Bizottság 2015. február 13-i (EU) 2015/243 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a magas patogenitású madárinfluenzával kapcsolatban történő módosításáról (HL L 41., 2015.2.17., 5. o.).
   
      (5)  A Bizottság 2015. március 2-i (EU) 2015/342 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Egyesült Államokra vonatkozó bejegyzés tekintetében a magas patogenitású vírustörzsek okozta madárinfluenza Idaho és Kalifornia államban való megjelenése nyomán szükségessé vált módosításáról (HL L 60., 2015.3.4., 31. o.).
   
      (6)  A Bizottság 2015. március 27-i (EU) 2015/526 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a magas patogenitású madárinfluenza további kitörésével kapcsolatban történő módosításáról (HL L 84., 2015.3.28., 30. o.).
   
      (7)  A Bizottság 2015. május 21-i (EU) 2015/796 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a magas patogenitású vírustörzsek okozta madárinfluenza ezen országban előforduló újabb kitöréseivel kapcsolatban történő módosításáról (HL L 127., 2015.5.22., 9. o.).
   
      (8)  A Bizottság 2015. július 14-i (EU) 2015/1153 végrehajtási rendelete az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országoknak, területeknek, övezeteknek és területi egységeknek a 798/2008/EK rendelet I. mellékletében meghatározott jegyzékében az Amerikai Egyesült Államokra vonatkozó bejegyzésnek a magas patogenitású vírustörzsek okozta madárinfluenza ezen országban bekövetkezett újabb kitöréseivel kapcsolatban történő módosításáról (HL L 187., 2015.7.15., 10. o.).
   
      (9)  A Bizottság 2015. július 24-i (EU) 2015/1220 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Egyesült Államokra vonatkozó bejegyzés tekintetében az erősen patogén vírustörzs okozta madárinfluenza Indiana és Nebraska államban való, nemrég észlelt megjelenése nyomán szükségessé vált módosításáról (HL L 197., 2015.7.25., 1. o.).
   
      (10)  A Bizottság 2015. augusztus 6-i (EU) 2015/1363 végrehajtási rendelete a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek az erősen patogén vírustörzsek okozta madárinfluenza ezen országban előforduló kitöréseivel kapcsolatban történő módosításáról (HL L 210., 2015.8.7., 24. o.).
   
      (11)  A Bizottság 2015. október 20-i (EU) 2015/1884 végrehajtási rendelete a 798/2008/EK rendelet I. mellékletének a baromfi és baromfitermékek Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében a Kanadára és az Amerikai Egyesült Államokra vonatkozó bejegyzés tekintetében az erősen patogén vírustörzsek okozta madárinfluenza ezen országokban való megjelenése nyomán szükségessé vált módosításáról (HL L 276., 2015.10.21., 28. o.).
   
      (12)  Az Európai Közösség és az Egyesült Államok kormánya közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodást az Európai Közösség nevében az 1998/258/EK tanácsi határozat hagyta jóvá (HL L 118., 1998.4.21., 1. o.).
   
      MELLÉKLET
      A 798/2008/EK rendelet I. mellékletének 1. részében az Egyesült Államok Minnesota államára vonatkozó US-2.10 kódhoz tartozó bejegyzés helyébe a következő szöveg lép:
      
         
                     A harmadik ország vagy terület ISO-kódja és neve
                  
                  
                     A harmadik ország, terület, övezet vagy területi egység kódja
                  
                  
                     A harmadik ország, terület, övezet vagy területi egység leírása
                  
                  
                     Állat-egészségügyi bizonyítvány
                  
                  
                     Egyedi feltételek
                  
                  
                     Egyedi feltételek
                  
                  
                     Madárinfluenzára vonatkozó felügyelet státusa
                  
                  
                     Madárinfluenza elleni vakcinázás státusa
                  
                  
                     Szalmonella-ellenőrzés státusa
                  
               
                     Minta (Minták)
                  
                  
                     További garanciák
                  
                  
                     Záró dátum (1)
                  
                  
                     Nyitó dátum (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „US – Egyesült Államok
                  
                  
                     US-2.10
                  
                  
                     Minnesota állam
                  
                  
                     WGM
                  
                  
                     VIII
                  
                  
                     P2
                  
                  
                     2015.3.5.
                  
                  
                     2015.9.10.
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”